CELEX: 62013TN0336
Language: sk
Date: 2013-06-24 00:00:00
Title: Vec T-336/13: Žaloba podaná 24. júna 2013 — Borghezio/Parlament

31.8.2013   
            
            
               SK
            
            
               Úradný vestník Európskej únie
            
            
               C 252/36
            
         Žaloba podaná 24. júna 2013 — Borghezio/Parlament
   (Vec T-336/13)
   2013/C 252/61
   Jazyk konania: francúzština
   
      Účastníci konania
   
   
      Žalobca: Mario Borghezio (Turín, Taliansko) (v zastúpení: H. Laquay, avocat)
   
      Žalovaný: Európsky parlament
   
      Návrhy
   
   Žalobca navrhuje, aby Všeobecný súd:
   
               —
            
            
               rozhodol, že žaloba je prípustná a dôvodná a v dôsledku toho zrušil rozhodnutie Európskeho parlamentu prijaté vo forme vyhlásenia predsedu Európskeho parlamentu na plenárnom zasadnutí 10. júna 2013, podľa ktorého sa žalobca od 3. júna 2013 zúčastňuje na rokovaniach ako „nezávislý“ poslanec a je teda od tohto dátumu vylúčený z politickej skupiny „Európa slobody a demokracie“,
            
         
               —
            
            
               stanovil trovy konania v súlade s právnou úpravou.
            
         
      Dôvody a hlavné tvrdenia
   
   Na podporu svojej žaloby, žalobca — okrem poukázania na to, že rozhodnutie o jeho účasti na rokovaniach ako nezávislý poslanec vyvoláva právne účinky, keďže ho zbavuje toho, aby svoj poslanecký mandát vykonával za rovnakých podmienok ako poslanci, ktorí patria do určitej politickej skupiny — uvádza dva žalobné dôvody týkajúce sa veci samej. Žalobca tvrdí, že Parlament má povinnosť overiť, či neboli závažným a zjavným spôsobom porušené stanovy politickej skupiny alebo všeobecná právna zásada.
   
               1.
            
            
               Prvý žalobný dôvod je založený na závažnom a zjavnom porušení stanov politickej skupiny „Európa slobody a demokracie“, keďže rozhodnutie o vylúčení žalobcu zo skupiny bolo prijaté pred ďalším zasadnutím tejto skupiny, teda v rozpore s tým, čo je stanovené v jej stanovách.
            
         
               2.
            
            
               Druhý žalobný dôvod je založený na porušení práva na obranu žalobcu, keďže na zasadnutí politickej skupiny „Európa slobody a demokracie“ sa žalobca nemohol brániť.